Diari Oficial de la Generalitat Valenciana


Sumari del DOGV 6496, del 06-04-2011 (2011/3328)

Notificació de la sentència dictada en el judici de divorci contenciós número 522/2009.
---------------------------------------------------------------------------------------

### Dades del document

Número de DOGV
:   6496

Data del DOGV
:   06-04-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/3328


Organisme emissor
:   Jutjat de Primera Instància Número 1 d'Alcoi

Tipus de document
:   Edicte

Notificació de la sentència dictada en el judici de divorci contenciós número 522/2009. [2011/3328]  
Divorci contenciós 000522/2009  
Part demandant: Inmaculada Concepción Calatayud Alba.  
Part demandada: Jorge Tormo Santos, en l'actualitat en parador ignorat, té l'últim domicili al carrer Isabel La Catòlica número 14, 2n porta dreta. Alcoi.  
Sobre: divorcis no consensuats.  
En el judici a què es fa referència s'ha dictat la resolució que té el text que, literalment, és com segueix:  
«Sentència número 132/2010  
Alcoi, 9 de juny de 2010.  
Luís Geras Montilla, jutge substitut del Jutjat de Primera Instància i Instrucció número 1 d'Alcoi i partit, he vist aquestes actuacions de divorci seguides en aquest Jutjat amb el número 522/2009, a instàncies d'Inmaculada Concepción Calatayud Alba, representat pel procurador dels tribunals Francisco Jorge Gadea Espí i assistida pel lletrat José Roig Cardona contra Jorge Tormo Santos, declarat en rebel·lia, sent-ne part el Ministeri Fiscal.  
  
Antecedents de fet  
  
Fonaments de dret  
  
Dispositiva  
Estime substancialment la demanda instada pel procurador dels tribunals Francisco Jorge Gadea Espí en nom i representació d'Inmaculada Concepción Calatayud Alba contra Jorge Tormo Santos, declarat en rebel·lia i per això, declare dissolt per causa de divorci, el matrimoni format per Inmaculada Concepción Calatayud Alba i Jorge Tormo Santos, i s'assenyala com a mesures específiques d'aquest pronunciament les següents:  
- S'estableix la pàtria potestat compartida d'ambdós cònjuges, si bé l'exercici s'atribueix en exclusiva a la mare, la qual cosa comporta la guarda i custòdia de la menor per part de la mare.  
- No s'estableix cap règim de visites a favor del pare, pels motius que es fan constar en els fonaments de dret d'aquesta resolució, sense perjudici que de canviar les circumstàncies actuals, puga ser sol·licitat per l'interessat per via de modificació de mesures.  
  
- Pel que fa a la pensió alimentària, el pare abonarà la quantitat de 180 euros en concepte de pensió d'aliments, sent-ne les despeses extraordinàries abonades a mitges, segons les normes generals que se seguixen per la jurisprudència per a la determinació d'aquestes despeses. Aquesta quantitat s'ingressarà en els primers cinc dies de cada mes en el número de compte que designe la mare, i la quantitat serà revisada i actualitzada anualment d'acord amb l'índex de preus de consum, o índex que estiga vigent a l'efecte.  
- Atribució de l'habitatge familiar situat a la carretera de Dénia, número 20 de Benamer (Muro de Alcoy) a la menor i la mare  
- la resta d'efectes legals i mesures inherents.  
No pertoca fer pronunciament en matèria de costes.  
Una vegada siga ferma aquesta resolució, comuniqueu-ho al Registre Civil on conste inscrit el matrimoni dels litigants.  
Notifiqueu aquesta sentència a les parts, i feu-los saber que contra aquesta podran interposar un recurs d'apel·lació davant d'aquest Jutjat per a l'Audiència Provincial d'Alacant dins del termini de cinc dies, comptador a partir de la notificació.  
Així mateix, per a la interposició del recurs previst en aquesta resolució és requisit ineludible constituir un dipòsit amb caràcter previ en el compte de dipòsits i consignacions d'aquest jutjat, indicant en el resguard d'ingrés i en el camp «concepte en què es realitza» la menció de «recurs». Cal adjuntar una fotocopia de l'ingrés amb l'escrit d'interposició del recurs. Sense aquests requisits no s'admetrà el recurs.  
Aquesta és la meua sentència, de la qual s'afegirà testimoniança a les actuacions, que pronuncie, mane i firme». Segueix firma rubricada.  
  
Publicació. La sentència anterior va ser llegida i publicada pel jutge que la va dictar en el dia de la seua data. en done fe. Segueix firma rubricada».  
Atés que es desconeix el domicili o la residència actuals de la part demandada, mitjançant la diligència d'ordenació de 14 de març de 2011 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de la sentència al demandat en parador ignorat.  
  
  
Alcoi (Alacant), 14 de març de 2011.- La secretària judicial: Lidiana Anojis Serra.